مومن یوخوسو
هئچ بیلیرسیز یوخو مومنده عبادت ساییلیر؟
اویاتان واختادا محرابدا ناماز سانکی قیلیر؟
چون اویاق اولدو او بیچاره دوشور مین گومانا
آپاریر اختلاسا ال،او زامان کی آییلیر
صیغه نین وار ثاوابی سویله ییب آختارمادادی
احتیاج دان نئچه اینسان باشینا بورک قویولور
گوز یومولمور گورور او هرکسی بوهتان دانیشیر
بیر گوناهسیز آبیری بارماغا حاقسیز اویولور
وئریر البت یالانی باشلاری بیربیر گودازا
گورور اشکنجه ناحاقدان دریسی لاب سویولور
آخی شیطان نئجه آلدادسین ائوینده یاتانی؟
چون یاتانلاردا یاتیر هوشدا، عاغیل دا، باییلیر
یاتسا راحت دی بو اولکه همی مومن اوزوده
چونکی هر گوردوگو ایش جومله جهانه یاییلیر
یات قازان جنتی سن منده چالیم لای لایی نی
بو عبادت ده اینان بیرجه گوناهین یویولور
عربلی
گؤنده ر
بؤلوم : وطن
urd_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pbt_Arab